== Ødelagte helligdomme og klostrenes opløsning ==
I 1538 begyndte den siddende premierminister [[Thomas Cromwell, 1. jarl af Essex|Thomas Cromwell]] en hårdhændet og omfattende kampagne mod, hvad der blev kaldt “afgudsdyrkelse”, hvilket var folk, som stadig fulgte den [[Romerskkatolske kirke|gamle katolske religion]]. Kampagnen kulminerede i september 1538, da det hellige skrin med [[Thomas Becket]]ts relikvier i [[Canterbury]] blev fjernet. Resultatet af denne kampagne kom prompte fra [[Pave Paul 3.]], da han ekskommunikerede kong Henrik fra kirken 17. december 1538.<ref>Scarisbrick, J. J. (1997). ''Henry VIII'' (2 ed.). Yale University Press, side 361</ref> Hidtil havde kirken været forsigtig med at reagere på Henriks reformation. I 1540 beordrede Henrik en total ødelæggelse af samtlige relikvieskrin. I løbet af 1542 blev alle Englands klostre opløst og deres ejendom overført til kronen. [[Abbed]]er og [[prior]]er mistede alle deres plads i [[Overhuset|det engelske parlamentets Overhus]] (House of Lords), hvor kun [[Ærkebiskop|ærkebisper]] og [[Biskop|bisper]] fik lov at beholde deres pladser. For første gang var de [[sekulære]] parlamentsmedlemmer flere end de [[Gejstlighed|gejstlige]] ([[Lord Temporal|Lords Temporal]]).
Religion Historie